CELEX: 22019D0558
Language: el
Date: 2019-03-20 00:00:00
Title: Απόφαση αριθ. 65/2018 της μεικτής επιτροπής που συστάθηκε στο πλαίσιο της συμφωνίας αμοιβαίας αναγνώρισης μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, της 20ής Μαρτίου 2019, όσον αφορά την καταχώριση φορέων αξιολόγησης της συμμόρφωσης στο τομεακό παράρτημα για τον τηλεπικοινωνιακό εξοπλισμό και την ηλεκτρομαγνητική συμβατότητα [2019/558]

8.4.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 97/13
            
         
      ΑΠΟΦΑΣΗ αριθ. 65/2018 ΤΗΣ ΜΕΙΚΤΗΣ ΕΠΙΤΡΟΠΗΣ ΠΟΥ ΣΥΣΤΑΘΗΚΕ ΣΤΟ ΠΛΑΙΣΙΟ ΤΗΣ ΣΥΜΦΩΝΙΑΣ ΑΜΟΙΒΑΙΑΣ ΑΝΑΓΝΩΡΙΣΗΣ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΩΝ ΗΝΩΜΕΝΩΝ ΠΟΛΙΤΕΙΩΝ ΤΗΣ ΑΜΕΡΙΚΗΣ
      της 20ής Μαρτίου 2019
      όσον αφορά την καταχώριση φορέων αξιολόγησης της συμμόρφωσης στο τομεακό παράρτημα για τον τηλεπικοινωνιακό εξοπλισμό και την ηλεκτρομαγνητική συμβατότητα [2019/558]
      Η ΜΕΙΚΤΗ ΕΠΙΤΡΟΠΗ,
      Έχοντας υπόψη τη συμφωνία αμοιβαίας αναγνώρισης μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, και ιδίως τα άρθρα 7 και 14,
      Εκτιμώντας ότι εναπόκειται στη μεικτή επιτροπή να λάβει απόφαση για να καταχωριστεί ένας ή περισσότεροι φορείς αξιολόγησης της συμμόρφωσης σε τομεακό παράρτημα,
      ΑΠΟΦΑΣΙΖΕΙ:
      
                  1.
               
               
                  Ο φορέας αξιολόγησης της συμμόρφωσης που εμφανίζεται στο προσάρτημα Α προστίθεται στον κατάλογο φορέων αξιολόγησης της συμμόρφωσης στη στήλη «Πρόσβαση της ΕΚ στην αγορά των ΗΠΑ» στο τμήμα V του τομεακού παραρτήματος για τον τηλεπικοινωνιακό εξοπλισμό.
               
            
                  2.
               
               
                  Ο φορέας αξιολόγησης της συμμόρφωσης που εμφανίζεται στο προσάρτημα Α προστίθεται στον κατάλογο φορέων αξιολόγησης της συμμόρφωσης στη στήλη «Πρόσβαση της ΕΚ στην αγορά των ΗΠΑ» στο τμήμα V του τομεακού παραρτήματος για την ηλεκτρομαγνητική συμβατότητα.
               
            
                  3.
               
               
                  Το συγκεκριμένο πεδίο της καταχώρισης των φορέων αξιολόγησης της συμμόρφωσης που εμφανίζονται στα προσαρτήματα Α και Β, ως προς τα προϊόντα και τις διαδικασίες αξιολόγησης της συμμόρφωσης, έχει συμφωνηθεί από τα μέρη και θα επικαιροποιείται από αυτά.
               
            
         Η παρούσα απόφαση, που εκδίδεται εις διπλούν, υπογράφεται από αντιπροσώπους της μεικτής επιτροπής οι οποίοι εξουσιοδοτούνται να ενεργούν για λογαριασμό των μερών όσον αφορά την τροποποίηση της συμφωνίας. H παρούσα απόφαση αρχίζει να ισχύει από την ημερομηνία κατά την οποία τίθεται η τελευταία των εν λόγω υπογραφών.
         
            
               Εξ ονόματος των Ηνωμένων Πολιτειών Αμερικής
            
            James C. SANFORD
            Υπογράφηκε στην Ουάσινγκτον στις 21 Φεβρουαρίου 2019.
         
         
            
               Εξ ονόματος της Ευρωπαϊκής Ένωσης
            
            Ignacio IRUARRIZAGA
            Υπογράφηκε στις Βρυξέλλες στις 20 Μαρτίου 2019.
         
      
   
   
      
         ΠΡΟΣΑΡΤΗΜΑ A
         
            Φορείς αξιολόγησης της συμμόρφωσης των ΗΠΑ οι οποίοι προστίθενται στον κατάλογο των φορέων αξιολόγησης της συμμόρφωσης στη στήλη «Πρόσβαση των ΗΠΑ στην αγορά της ΕΚ» στο τμήμα V του τομεακού παραρτήματος για τον τηλεπικοινωνιακό εξοπλισμό
         
         
                     
                                 PCTEST Engineering Laboratory, Inc.
                              
                           
                                 7185 Oakland Mills Road
                              
                           
                                 Columbia, Maryland 21046
                              
                           
                                 Ηνωμένες Πολιτείες
                              
                           
               
   
   
      
         ΠΡΟΣΑΡΤΗΜΑ Β
         
            Φορείς αξιολόγησης της συμμόρφωσης των ΗΠΑ οι οποίοι προστίθενται στον κατάλογο των φορέων αξιολόγησης της συμμόρφωσης στη στήλη «Πρόσβαση των ΗΠΑ στην αγορά της ΕΚ» στο τμήμα V του τομεακού παραρτήματος για την ηλεκτρομαγνητική συμβατότητα
         
         
                     
                                 PCTEST Engineering Laboratory, Inc.
                              
                           
                                 7185 Oakland Mills Road
                              
                           
                                 Columbia, Maryland 21046
                              
                           
                                 Ηνωμένες Πολιτείες